Дняпро Дніпро (футбольны клюб)

«Дняпро» (па-ўкраінску: Дніпро) — украінскі футбольны клюб з гораду Дніпро. Заснаваны ў 1918 годзе. Двухразовы чэмпіён СССР, уладальнік Кубка СССР (1989). Хатнія матчы каманда праводзіць на стадыёне «Дняпро-Арэна», які быў адмыслова пабудаваны да чэмпіянату Эўропы 2012 году, які праходзіў у Польшчы й Украіне й які здольны зьмясьціць 34 тысячы гледачоў. Раней хатнія матчы праходзілі на стадыёне «Мэтэор», які быў пабудаваны яшчэ ў 1966 годзе. Клюб традыцыйна мае блакітныя й белыя колеры. Найлепшым бамбардзірам клюбу за ўсе часы зьяўляецца Алег Пратасаў. Гісторыя Каманда была заснавана ў 1918 годзе й называлася «БПІТ» (Бранскі працоўны індустрыяльны тэхнікум). Тэхнікум знаходзіўся ў падпарадкаваньні Бранскага завода, цяпер ААТ «Днепрапятроўскі мэталюргічны завод імя Пятроўскага». Каманда ўдзельнічала ў першынстве Екацярынаслава, якое праводзілася ў тыя гады. Пазьней, калі пачалася грамадзянская вайна, каманда спыніла сваё існаваньне, але ў 1923 годзе адрадзілася пры фабрычна-заводзкім вучылішчы, а неўзабаве цалкам перайшла пад апеку завода. У 1925 годзе яна прадстаўляла Днепрапятроўскі мэталюргічны завод імя Г. І. Пятроўскага й называлася «Петравец». У той час каманда выступала ў першынствах гораду, якія праводзіліся двойчы на год (вясной і восеньню). Першы посьпех «Петравец» сьвяткаваў у 1927 годзе, калі стаў пераможцам вясновага першынства. Але ў наступным годзе ў каманды быў правальны сэзон і яна доўга не дамагалася ніякіх посьпехаў. У 1936 годзе «Петравец» атрымаў новую назву «Сталь». З гэтага году ў чэмпіянатах СССР і розыгрышах Кубка краіны сталі прымаць удзел ня зборныя каманды гарадоў, рэспублік, а калектывы спартовых таварыстваў. У першым чэмпіянаце СССР, які адбыўся ўвесну 1936 году, прынялі ўдзел калектывы толькі трох найбуйнейшых гарадоў краіны — Масквы, Ленінграду й Кіева. Гораду Днепрапятроўску далі толькі два месцы: днепрапятроўскае «Дынама» стала адзіным украінскім прадстаўніком у групе «Б», а ў групе «Г» прыняла ўдзел «Сталь». У 1936 годзе «Сталь», бараніла гонар завода імя Пятроўскага, гуляла ў першынстве Ўкраіны сярод калектываў фізкультуры, а таксама ў першым розыгрышы Кубка СССР. У стартавым матчы гэтага турніру ў 1/64 фіналу на сваім полі яна перамагла каманду Бараноўскага фарфоравага завода зь лікам 10:0. У 1937 годзе каманда заняла ў групе «Г» 9 месца, на наступны год у групе «Б» — 15 месца. Пасьля вайны ў 1946 годзе значна абноўленая «Сталь» прыняла ўдзел у чэмпіянаце СССР. Гуляла яна ў паўднёвай падгрупе й заняла 12 месца. У наступным годзе каманда выступала лепш, чаму спрыяла аб’яднаньне з днепрапятроўскай камандай «Дынама». «Сталь» заняла 4 месца ў другой падгрупе ўкраінскай зоны. У 1948 годзе быў зроблены яшчэ адзін крок наперад. У падгрупе «А» гэтай жа зоны каманда выйшла на другі радок у турнірнай табліцы. Аднак выйсьці ў лігу наймацнейшых «Сталь» тады ня здолела. У 2015 годзе «Дняпро» выйшаў у фінал Лігі Эўропы УЭФА, дзе згуляў з гішпанскай «Сэвільляй». Матч скончыўся зь лікам 3:2 на карысьць каманды з Гішпаніі. Дасягненьні Чэмпіён СССР: 1983, 1988 Уладальнік Кубку СССР: 1989 Уладальнік Супэркубку СССР: 1988 Уладальнік Кубку фэдэрацыі СССР: 1986, 1989 Фіналіст Лігі Эўропы УЭФА: 2015 Вонкавыя спасылкі Дняпро Дніпро (футбольны клюб) — сховішча мультымэдыйных матэрыялаў Афіцыйны сайт